ᐸᑎᒪ ᐊᓐᑕ ᒋᓴᔅ ᒋ ‍ ᐊᓱᐊᒻ ᑲᓕᓕ ᓴᑲᐃᑭᓂᔪᐤ᙮
ᑕᐃᐱᕆᔭᔅ ᓴᑲᐃᑭᓐ ᒋ ‍ ᐃᓯᓂᐧᑲᑕᑭᓄᐤ ᑭᔭ ᐅ ᑲᓕᓕ ᓴᑲᐃᑭᓐ᙮
ᒋ ‍ ᒥᒐᑎᔪᐛ ᒪᒃ ᐊᐛᔪᐛ ᑲ ‍ ᓇᓴᐅᑯᑦ ᐛᔅ ᒋ ᐎ ‍ ᐛᐱᒥᑯᐤ ᐊ ‍ ᒪᒥᔅᑲᒡ ᐃᑎᑦ ᐊ ‍ ᒥᓏᒋᐊᑦ ᐊᐛᔪᐛ ᐊ ‍ ᐊᐧᑯᓯᔨᒋ᙮
ᒋᓴᔅ ᒪᒃ ᒋ ‍ ᓴᑭᒋᐛᐤ ᐱᔅᑯᑎᓇᔪᐤ ᐊᑯᑕ ᐊᓐᑕ ᑲ ‍ ᐛᐛᔨᐱᑦ ᐅᒋᔅᒋᓄᐊᒧᐛᑭᓇ ᐊ ‍ ᐎᑎᐱᒪᑦ᙮
ᓴᔅ ᒋ ‍ ᐸᓱᓇᑯᓂᔪᐤ ᐊᓂᔭ ᒍᐤ ᐃᔪᒡ ᑲᒋ ‍ ᒥᑯᓴᒡ ᐎᒪᔅᑲᒐᐅ-ᒥᑯᓴᐅᓐ ᑲ ‍ ᐃᓯᓂᐧᑲᑕᔨᒡ᙮
ᒋᓴᔅ ᒪᒃ ᒋ ‍ ᐊᐃᑕᐳᐤ ᒂ ‍ ᐛᐱᒪᑦ ᒥᒐᑦ ᐊᐛᔪᐛ ᐊ ᐸᒋ ‍ ᓂᑐᐛᐱᒥᑯᑦ,
ᐊᑯ ᒂ ‍ ᐃᑕᑦ ᐊᓂᔭ ᐱᓕᐸ,
“ᑕᓐᑕ ᒐᒋ ᐅᑎᓇᐧᒃ ᐸᒂᓯᑭᓐ ᒥᓯᐛ ᒐᒋ ᐊᓯᒪᐧᑯᒡ ᐅᒡ ᐃᔪᒡ ?”
ᐊᐅᒄ ᐅᔭ ᑲ ᐃᓯ ‍ ᑯᒂᒋᒪᑦ ᐱᓕᐸ ᒥᒄ ᐊᒋ ᐎ ᓂᑐ ‍ ᒋᔅᒐᔨᒪᑦ ᑕᓐ ᒐ ‍ ᐃᔅᒋᔄᔨᒂᓂ ᐊᑎ ᓴᔅ ᐊᒋ ‍ ᒋᔅᒐᔨᑕᐧᒃ ᒋᓴᔅ ᑕᓐ ᒐ ‍ ᐃᑎᑦ᙮
ᐱᓕᑉ ᒂ ‍ ᐃᑕᑦ,
“ᐊᑎ ᒥᒄ ᐊᐱᓯᔅ ᐊᓯᒪᐧᒄ ᐸᐸᐃᒄ ᐊᐛᓐ,
ᐃᔭᐱᒡ ᐃᐛᒃ ᓂᓱ ᒥᑕᓯᒥᑎᓄᐤ ᒋᐸ ‍ ᐃᔅᐱᔪᐤ ᓱᓇᔭᐤ ᐸᒂᓯᑭᓐ ᐅᑎᓇᑭᓄᐅᑦ᙮”
ᐊᑯ ᐸᐃᒄ ᐊᓂᔭ ᑯᑎᑲ ᐅᒋᔅᒋᓄᐊᒧᐛᑭᓇ ᐊᓐᑎᕈᐊ,
ᐊᓂᔭ ᓴᐃᒥᓐ ᐱᑕᕐ ᐎᐧᑲᓂᓴ ᒋ ‍ ᐃᑕᔪᐛ,
“ᑕᐤ ᐅᑕ ᓇᐸᔅ ᐱᑕᑕᒡ ᐸᒂᓯᑭᓇ ᑭᔭ ᓂᓱ ᓂᒪᓴ ᐊ ‍ ᐊᔭᐛᑦ᙮
ᒋᑭ ᒋ ‍ ᐊ ᒪᒃ ᐃᔅᐱᔪᐤ ᐅ ᒥᒋᒻ ᐊ ‍ ᐃᔅᐱᒐᑎᒡ ᐅᒡ ᐃᔪᒡ ?”
ᐊᑯ ᒋᓴᔅ ᒂ ‍ ᐃᑕᑦ,
“ᐃᑕᐧᑯᒡ ᐊᓐᒡ ᐃᔪᒡ ᒐᒋ ᐊᐱᒡ᙮”
ᓇᔅᒡ ᒋ ‍ ᒥᔅᑯᓯᐅᔪᐤ ᐊᓐᑕ ᐊᓂᔭ ᑲ ‍ ᑕᒡ᙮
ᐊᑯ ᒥᓯᐛ ᐊᓐᒡ ᐃᔪᒡ ᒂ ‍ ᐊᐱᒡ,
ᓴᓯᑲᓐ ᐱᑕᑕᒡ ᒐᓯᐱᔪᐤ ᒋ ‍ ᐃᑎᓱᐅᒡ ᓇᐸᐅᒡ᙮
ᐊᑯ ᒋᓴᔅ ᐛᑎᓇᑦ ᐊᓂᔭ ᐸᒂᓯᑭᓇ,
ᒂ ‍ ᓂᓇᔅᑯᒪᑦ ᒋᓴᒪᓂᑐᐛ ᒂ ᐊᑎ ‍ ᒪᒪᑎᓂᒧᐛᑦ ᐊᓂᔭ ᐅᒋᔅᒋᓄᐊᒧᐛᑭᓇ ᐊᑯ ᒂ ᐊᑎ ‍ ᒪᑎᓄᐛᔨᒋ᙮
ᐊᐅᑯᓐ ᑲ ‍ ᐃᑐᑐᐛᑦ ᑭᔭ ᐊᓂᔭ ᓂᒪᓴ᙮
ᒥᓯᐛ ᒪᒃ ᒥᒄ ᐛ ᐃᔅᐱᔅ ᒥᒋᓱᒡ ᒋ ‍ ᐃᔅᐱᔅ ᒥᒋᓱᐅᒡ᙮
ᐃᔅᐱ ᒪᒃ ᒥᓯᐛ ᐊᐛᓐ ᑲ ‍ ᑕᐱᔅᑯᔨᑦ,
ᐊᑯ ᒋᓴᔅ ᐊᑕᑦ ᐊᓂᔭᔪᐛ ᐅᒋᔅᒋᓄᐊᒧᐛᑭᓇ,
“ᒪᒧᓴᒋᓂᒧᒄ ᒥᓯᐛ ᑕᓐ ᐊᔅᐱᔅ ᐃᔅᑯᐱᔨᒡ,
ᐊᑲᐎᔾ ᓇᔅᒡ ᐃᔭᔪᑕᑕᐤ ᒐᒂᓐ᙮”
ᐊᑯ ᑭᑈ ᒂ ‍ ᒪᒧᓴᒋᓇᒡ,
ᓂᓱᓴᑉ ᒪᒃ ᐅᑎᐱᐅᑕ ᒋ ‍ ᓴᑭᔅᒋᓂᑕᐅᒡ ᐊᒋ ‍ ᐃᔅᑯᐳᐛᑭᓄᔨᒋ ᐸᒂᓯᑭᓇ᙮
ᐊᓐᒡ ᒪᒃ ᐃᔪᒡ ᐊᓐᑕ ᑲ ‍ ᑕᒡ,
ᐊᓐᒡ ᑲ ‍ ᐛᐱᒪᒡ ᒋᓴᓴ ᐊᓂᔭ ᒪᒥᔅᑲᒡ ᐃᑐᐅᓂᔪᐤ ᐊ ‍ ᐃᑐᑎᒥᔨᒋ ᒋ ‍ ᐃᑕᐅᒡ,
“ᒐᔅᑎᓇᔅ ᐊᐅᒄ ᐅ ᐅᒋᔅᒋᐛᐃᒐᓱᐤ ᐊᓐ ᑲ ‍ ᐊᓱᐛᐱᒪᐧᒄ ᒐᒋ ᐸᒋ ‍ ᐃᑎᓴᐛᑭᓄᐅᑦ ᐅᑕ ᐊᔅᒋᒡ᙮”
ᒋᓴᔅ ᒪᒃ ᒋ ‍ ᒋᔅᒐᔨᒪᐤ ᐊᑯ ᒐ ᐸᒋ ‍ ᓂᑐᐛᐱᒥᑯᑦ ᐊᔨᐧᑭᒻ ᒐ ᐎ ‍ ᒋᓴᐅᒋᒪᐧᑲᑎᑯᑦ,
ᐊᑯ ᒂ ‍ ᔅᑐᑕᑦ,
ᒥᒄ ᐎᔾ ᒐᒋ ᐸᐃᑯᓯᑦ᙮